Diari Oficial de la Generalitat Valenciana


Sumari del DOGV 9493, del 20-12-2022 (2022/12713)

RESOLUCIÓ de 13 de desembre de 2022, del president del Consorci Hospital General Universitari de València (CHGUV), que modifica la Resolució de 25 de maig 2022, per la qual s'adapten les ofertes d'ocupació pública del CHGUV, aprovades i pendents de convocatòria, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12113


Data del document
:   13-12-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu
    * concurs administratiu

RESOLUCIÓ de 13 de desembre de 2022, del president del Consorci Hospital General Universitari de València (CHGUV), que modifica la Resolució de 25 de maig 2022, per la qual s'adapten les ofertes d'ocupació pública del CHGUV, aprovades i pendents de convocatòria, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública. [2022/12699]  
  
Després d'efectuar revisió de la temporalitat en els termes que estableix la disposició addicional octava de la Llei 20/2021, resulta necessari modificar els annexos III i IV de la resolució de 25 de maig de 2022, en el sentit de disminuir el nombre de places incloses en l'annex IV (concurs oposició) per a incrementar el nombre de places de l'annex III (concurs de mèrits), aquests annexos contemplen les places incloses en les ofertes d'ocupació pública aprovades corresponents als anys 2018, 2019, 2020 i 2021 pendents de convocar que s'han vist afectades per la citada llei, en funció del sistema d'accés que conforme a la mateixa correspon.  
Per resolució de 14 de novembre de 2022, de la Presidència del CHGUV, es van modificar les bases generals, aprovades per la Resolució de 18 de juny de 2021, per a regir els processos selectius d'estabilització d'ocupació, en execució de l'esmentada Llei 20/2021, contemplats en la resolució de 25 de maig de 2022 i que es relacionen en els seus annexos A) i B); en conseqüència pertoca adequar-los als canvis efectuats en els referits annexos III i IV.  
En relació amb això, exposat és necessari efectuar sengles correccions en virtut de l'article 109.2 de la Llei 39/2015 d'1 d'octubre, de procediment administratiu comú de les administracions públiques.  
  
En nom de la seguretat jurídica i pel principi de transparència, es publiquen novament tots els annexos de la Resolució de 25 de maig de 2022 així com els annexos de la resolució de 14 de novembre 2022.  
En virtut d'això, i d'acord amb les competències atribuïdes per l'article 15.1 dels Estatuts del CHGUV (DOGV 24.07.2017), per delegació de l'Acord del Consell de Govern de 10.05.2022 (DOGV 03.06.2022), resol:  
  
Primer  
Modificar els annexos III i IV de la resolució de 25 de maig de 2022, del president del CHGUV, relatius als processos selectius que s'articularan mitjançant concurs de mèrits i concurs oposició respectivament derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
  
  
Segon  
Modificar els annexos A) i B) de la resolució de 14 de novembre de 2022, del president del CHGUV, relatius als processos selectius d'estabilització d'ocupació derivats de l'execució de la Llei 20/2021.  
  
  
Tercer  
Publicar en la present resolució tots els annexos inclosos en la Resolució de 25 de maig de 2022 i en conseqüència els annexos A) i B) de la resolució de 14 de novembre de 2022.  
  
Contra la present resolució, que posa fi a la via administrativa podrà interposar-se recurs contenciós administratiu davant els jutjats contenciosos administratius de la ciutat de València, en el termini de dos mesos, comptats a partir de l'endemà de la publicació, d'acord amb els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i articles 14 i 46 de la Llei 29/1998, reguladora de la jurisdicció contenciosa administrativa.  
  
València, 13 de desembre de 2022.- El president del CHGUV i conseller de Sanitat Universal i Salut Pública: Miguel Mínguez Pérez.